Last saved by: Bocanová Jana

OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1

Číslo: 2 Pv 242/16/8810-25	Spišská Nová Ves 12.12.2016 
EEČ: 2-68-1188-2016
U Z N E S E N I E
Trestná vec:	obv. XXXXX
Trestný čin:	prečin: zanedbanie povinnej výživy podľa § 207 odsek 1 Trestného zákona
Rozhodol: 	prokurátorka Okresnej prokuratúry Spišská Nová Ves 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
-	prečin: zanedbanie povinnej výživy podľa § 207 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
pre  prečin zanedbania povinnej výživy podľa § 207 ods. 1 Trestného zákona na tom skutkovom základe, že v období od mesiaca august 2015 do 21. októbra 2016 v Krompachoch, okr. Spišská Nová Ves a inde neplnil zákonnú vyživovaciu povinnosť na svoje deti XXXXX a XXXXX, obaja nar. 16.12.1007, bytom u matky XXXXX, ktorá mu vyplýva z ustanovenia § 62 ods. 3, Zákona o rodine a podľa rozsudku Okresného súdu v XXXXX sp. zn. 27P 118/20l5, ktorý nadobudol právoplatnosť 5.8.2015, mu bola určená vyživovacia povinnosť vo výške 30% zo sumy životného minima /27,13 €/ na každé dieťa k rukám matky XXXXX, t.č. bytom XXXXX okr. Prešov, čím mu za uvedené obdobie vznikla na výživnom podlžnosť vo výške 813,90 €,

lebo zanikla trestnosť činu.

Odôvodnenie:

Poverený príslušník Okresného riaditeľstva PZ Spišská Nová Ves, OO PZ XXXXX, uznesením ČVS: ORP-523/KR-SN-2016 zo dňa 18.5.2016 podľa § 199 ods. 1 Tr. poriadku začal trestné stíhanie a uznesením zo dňa 30.6.2016 podľa § 206 ods. 1 Tr. poriadku vzniesol XXXXX, obvinenie pre prečin zanedbania povinnej výživy podľa § 207 ods. 1 Tr. zákona, ktorého sa dopustil konaním vo výrokovej časti tohto uznesenia. Z dôvodov väzby obvineného bolo následne vo veci vykonané vyšetrovanie vyšetrovateľom OR PZ, OKP v Spišskej Novej Vsi, ktoré bolo realizované pod ČVS: ORP-925/1-VYS-SN-2016. 

V priebehu vyšetrovania bola oprávnenej XXXXX obvineným dňa 9.9.2016 uhradená suma 488,- € /poštový poukaz č. 51020/ a dňa 21.10.2016 suma 326,-€ /poštový poukaz č. 18036/, teda celkom 814,- €, čím došlo k úhrade výživného za obdobie od augusta 2015 do 30.10.2016. 

Svedkyňa – oprávnená XXXXX vo výsluchu pred vyšetrovateľom dňa 12.11.2016 potvrdila, že podlžnosť na výživnom za obdobie od augusta 2015 do 30. 10.2016 jej bola v celom rozsahu uhradená a v dôsledku neplatenia výživného nebola vystavená nebezpečenstvu núdze a čin nemal trvalo nepriaznivé následky. 

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 ods. 1 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Keďže boli splnené podmienky účinnej ľútosti, bolo potrebné rozhodnúť tak, ako je to uvedené vo výroku tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Bocanová 
prokurátorka